



Job- og personprofil
Funktionsleder for Specialområdet i Myndighedsområdet, Børn & Forebyggelse
Jobprofil
Formål med stillingen
Specialområdet varetager myndighedsopgaver for børn og unge med varige og gennemgribende funktionsnedsættelser herunder betydelige fysiske eller kognitive funktionsnedsættelser og autismespektrumforstyrrelser. Opgaven omfatter myndighedsarbejdet efter Barnets lov og et tæt samarbejde med børn, familier og de fagpersoner og tilbud, der er omkring dem. 
Som funktionsleder for Specialområdet får du ansvar for ledelsen af et specialiseret myndighedsområde med komplekse opgaver og stor betydning for børn, unge og familier.
Organisatorisk placering og ledelsesrum
Du bliver nærmeste leder for medarbejderne og indgår i ledergruppen for Myndighed sammen med de øvrige funktionsledere og afdelingslederen. Du refererer til afdelingslederen og leder Specialområdet inden for den fælles retning og de rammer, der er sat for Myndighed.
Du får et tydeligt ledelsesrum og forventes at bruge det. Samtidig er Specialområdet en del af et samlet myndighedsområde, hvor prioriteringer og beslutninger skal hænge sammen på tværs.
Dine vigtigste ledelsesopgaver
Som funktionsleder har du ansvar for at sætte retning for Specialområdet og lede med blik for sammenhængen mellem medarbejdere, faglig kvalitet, kapacitet og økonomi.
Du skal kunne arbejde strategisk og samtidig være tæt på medarbejderne og den praksis, du leder. Du leder tæt sammen med områdets faglige koordinatorer og bruger deres viden om den sagsnære praksis aktivt i din ledelse.
I ledelsen af området skal du blandt andet:
sætte tydelig retning og forventninger og følge medarbejdernes opgaveløsning.
varetage en tydelig og nærværende personaleledelse med fokus på medarbejdernes trivsel, faglige udvikling og opgaveløsning.
følge systematisk op på kvalitet og lovmedholdelighed samt omsætte fælles beslutninger til praksis.
bruge ledelsesdata, ledelsestilsyn og viden fra praksis til at identificere mønstre, risici og behov for handling.
bidrage til stærke tværfaglige samarbejder og sikre, at Specialområdet indgår tydeligt og konstruktivt i samarbejdet med skoler, dagtilbud, PPR, indsatser, institutioner og øvrige samarbejdspartnere.
Relationel Velfærd i praksis
Relationel Velfærd er en del af den faglige retning i Myndighed. Som funktionsleder har du en central opgave i at omsætte og forankre tilgangen i medarbejdernes daglige myndighedspraksis.
Det betyder, at du blandt andet skal:
understøtte en praksis, hvor børn og familier inddrages aktivt, og hjælpen udvikles med blik for deres hverdagsliv, samtidig med at myndighedsansvar og retssikkerhed fastholdes.
skabe rum for faglig refleksion og læring om, hvordan den relationelle tilgang omsættes i konkrete valg og samarbejder.
følge, om indsatserne skaber den ønskede udvikling og værdi for børn og familier.
Faglighed og økonomi skal hænge sammen
Økonomisk ledelse er en integreret del af ledelsesopgaven. Du skal kende udviklingen i Specialområdets økonomi og bruge økonomiske data og øvrig ledelsesinformation aktivt i ledelsen af området.
Det betyder, at du blandt andet skal:
følge den økonomiske udvikling og være nysgerrig på de bevægelser, der ligger bag.
koble økonomiske data med viden om faglig praksis, indsatser, børn og unges behov og den udvikling, indsatserne skal understøtte.
identificere og følge op på væsentlige ændringer, mønstre og risici.
Ledelse i fællesskab
Som funktionsleder har du ansvar for Specialområdet og medansvar for, at Myndighed lykkes som helhed. Du forventes at stå selvstændigt i dit ledelsesrum og samtidig have blik for, hvornår en problemstilling har en betydning, der rækker ud over eget område.
Som en del af ledergruppen skal du:
bringe relevante perspektiver og dilemmaer fra Specialområdet ind i de fælles drøftelser.
bidrage aktivt til fælles prioriteringer og have blik for konsekvenser på tværs af Myndighed.
bidrage til, at fælles beslutninger bliver omsat tydeligt til praksis i eget område.
bidrage til sammenhæng og samarbejde på tværs af områder og fagligheder.
Personprofil
Fagligt fundament
Du har en relevant faglig uddannelse og gerne ledelseserfaring. Vi lægger vægt på, at du har erfaring fra det specialiserede område og et solidt fagligt fundament i Barnets lov, så du er fortrolig med at arbejde inden for lovens rammer og de krav, der følger med myndighedsopgaven.
Din ledelsesprofil
Vi søger en leder, der kombinerer tydelig personaleledelse med nysgerrighed på mennesker og praksis.
Vi lægger særligt vægt på, at du:
er en tydelig, nærværende og relationelt stærk personaleleder, der kan skabe retning og følgeskab.
kan arbejde strategisk og samtidig være tæt på praksis.
kan skabe stærke og tillidsfulde samarbejder på tværs.
kan bidrage med ro og overblik i en kompleks hverdag.
kan skabe en kultur præget af læring, udvikling og åben feedback, hvor vi bruger hinandens perspektiver til at kvalificere praksis.
kan forbinde faglige og økonomiske perspektiver og bruge data som ledelsesværktøj
arbejder systematisk, prioriterer og følger op.
tør handle, når noget ikke fungerer, og er involverende uden at være afhængig af enighed.
kan stå selvstændigt i dit ledelsesrum og samtidig tage medansvar for den samlede opgave i Myndighed.
Ansættelsesproces
Vi forventer at gennemføre to samtaler. Første samtale holdes mandag den 30. november 2026, og anden samtale holdes fredag d. 4. december 2026. Kandidater, der går videre til anden samtale, gennemfører en ledelsesmæssig test mellem de to samtaler. Testen efterfølges af en tilbagemelding og indgår som ét element i den samlede vurdering. Ved anden samtale indgår desuden en kort, praksisnær ledelsescase. Processen understøttes af HR-afdelingen.

Ansættelsesudvalg
Majken Thorup Nørgaard, Konstitueret leder af Myndighedsområdet
Else Marie Ullits, Konstitueret leder på Forebyggelsesområdet
Irene Neesgaard, Koordinator i Specialområdet
Marianne Gregersen, Medarbejder i Specialområdet
Majbrit Hyldested, TR Dansk Socialrådgiverforening
Praktiske oplysninger
	Tiltrædelse
	1. februar 2027.

	Ansøgningsfrist
	Onsdag d. 25. november 2026 kl. 23.59.

	Arbejdssted
	Herning Rådhus, Torvet 5, Herning.
Du får kontor i et tæt ledelsesmiljø sammen med de andre funktionsledere i Myndighed.

	Løn og ansættelse
	Stillingen er en fast fuldtidsstilling. Løn- og ansættelsesvilkår fastsættes efter gældende overenskomst og efter principperne om lokal løndannelse. Den endelige løn aftales på baggrund af kandidatens kvalifikationer og erfaring.

	Kontakt
	Vil du vide mere om stillingen, er du velkommen til at kontakte konstitueret leder af Myndighedsområdet Majken Thorup Nørgaard på telefon 24 25 94 26.

Send gerne en sms, hvis du ikke får svar med det samme.

	Ansøgning
	Send din ansøgning, dit cv og relevante bilag via Herning Kommunes elektroniske rekrutteringssystem.

Herning Kommune behandler de personoplysninger, du afgiver i forbindelse med din ansøgning, som led i rekrutteringsprocessen og i overensstemmelse med gældende regler. Oplysninger om behandlingen af persondata fremgår af kommunens rekrutteringsløsning.

